দুষ্কৃতিদের গুলিতে গুরুতর আহত হলেন এক সাব ইনসপেক্টর। গিরীশপার্কের সিংঘিবাগান এলাকার ঘটনা। বিকেল চারটে দশ নাগাদ ভোট মিটে যাওয়ার পর স্থানীয় এক কংগ্রেস নেতার বাড়ি লক্ষ্য করে হঠাত্ই  বোমা ও গুলি ছুঁড়তে শুরু করে একদল দুষ্কতি। অভিযোগ দুষ্কৃতিরা  তৃণমূলের সমর্থক।
 ব্যুরো: দুষ্কৃতিদের গুলিতে গুরুতর আহত হলেন এক সাব ইনসপেক্টর। গিরীশপার্কের সিংঘিবাগান এলাকার ঘটনা। বিকেল চারটে দশ নাগাদ ভোট মিটে যাওয়ার পর স্থানীয় এক কংগ্রেস নেতার বাড়ি লক্ষ্য করে হঠাত্ই  বোমা ও গুলি ছুঁড়তে শুরু করে একদল দুষ্কতি। অভিযোগ দুষ্কৃতিরা  তৃণমূলের সমর্থক। কংগ্রেস নেতার বাড়ির পাশেই ছিল ভোট কেন্দ্র। রাস্তার দুদিক থেকেই হামলা চালায় দুষ্কৃতীরা। এরই মধ্যে একটি গুলি লাগে গিরীশ পার্ক থানার এস আই জগন্নাথ মণ্ডলের গায়ে। তাঁকে প্রথমে একটি স্থানীয় নার্সিং হোমে ভর্তি করা হয়। পরে ভর্তি করা হয় একবালপুরের বেসরকারি হাসপাতালে। পরে ডিসি সেন্ট্রালের নেতৃত্বে বিরাট পুলিস বাহিনী ঘটনাস্থলে পৌছয়। নামানো হয় RAF।  হাসপাতালে আহত এস আইকে দেখতে যান মুখ্যমন্ত্রী ও নগরপাল।